**A 2016. április 23-i küldöttgyűlés határozatai**

1/2016.(IV.23.) küldöttgyűlési határozat:

A küldöttgyűlés az Elnökség 2015. évben végzett munkájáról szóló beszámolót és annak szóbeli kiegészítését elfogadja azzal, hogy a 6/2015.(IV.25.) küldöttközgyűlési határozatnak az ügyvezető elnök helyett ügyvezető igazgató pályáztatás útján történő alkalmazására vonatkozó részét úgy módosítja, hogy az erre vonatkozó Alapszabály-módosítási javaslattal kapcsolatos elnökségi álláspontot a 2017. évi küldöttgyűlés elé kéri terjeszteni.

2/2016.(IV.23.) küldöttgyűlési határozat:

A küldöttgyűlés a 2015. évi zárszámadásra és a vagyonmérlegre, valamint a 2016. évi költségvetésre vonatkozó előterjesztést a szóbeli kiegészítéssel elfogadja.

3/2016.(IV.23.) küldöttgyűlési határozat:

A küldöttgyűlés a Felügyelő Bizottság 2015. évi munkájáról szóló beszámolót a szóbeli kiegészítéssel elfogadja.

4/2016.(IV.23.) küldöttgyűlési határozat:

A küldöttgyűlés – utólagos beszámolási kötelezettséggel – felhatalmazza az Elnökséget arra, hogy a Szövetség céljaival összhangban álló pályázati lehetőségekkel belátása szerint, önálló döntése alapján éljen, amelynek során az Alapszabály 6.§. 5./pont f) alpontjában írt 20 millió forintos értékhatárt túllépheti.